open-index/open-wikipedia-markdown huggingface dataset:
Decapoda

La **decapodas** (de deca-podos, elinica per des pedes) es un grupo de crustaseas con des pedes.  Esta ordina inclui multe crustasea bon conoseda, como galateas, crabes, gambas, crefises, omaros, e langostas.

Su-ordina Dendrobranciata
::Supra-familia Peneoidea
:::Aristidae 
:::Bentesisimide
:::Peneide
:::Sisionide
:::Solenoceride
::Supra-familia Serjestoidea
:::Lusiferide
:::Serjestide
Su-ordina Pleosiemata
:Infra-ordina Anomura
::Supra-familia Galateoidea
:::Ipoidea
:::Lomisoidea
:::Paguroidea
:::Astasidea
::Supra-familia Astacoidea
:::Enoplometopoidea
:::Glifeoidea
:::Nefropoidea
:::Parastacoidea
:Infra-ordina Braciura
::Supra-familia Belioidea
:::Bitogreoidea
:::Calapoidea
:::Cancroidea
:::Criptociroidea
:::Siclodoripoidea
:::Doripoidea
:::Dromioidea
:::Jecarsinucoidea
:::Grapsoidea
:::Omolodromioidea
:::Omoloidea
:::Imenosomatoidea
:::Leucosioidea
:::Majoidea
:::Osipodoidea
:::Partenopoidea
:::Pinoteroidea
:::Portunoidea
:::Portunide
:::Potamoidea
:::Pseudotelfusoidea
:::Raninoidea
:::Retroplumoidea
:::Xantoidea
:Infra-ordina Caridea
::Supra-familia Alfeoidea
:::Atioidea
:::Bresilioidea
:::Campilonotoidea
:::Crangonoidea
:::Galateacaridoidea
:::Nematocarsinoidea
:::Oploforoidea
:::Palemonoidea
:::Pandaloidea
:::Pasifeoidea
:::Fisetocaridoidea
:::Procaridoidea
:::Procesoidea
:::Psalidopodoidea
:::Stilodactiloidea
:Infra-ordina Palinura
::Supra-familia Erionoidea
:::Palinuroidea
:Infra-ordina Stenopodidea
:::Talasinidea
Gastropoda

La **gastropodos** es membros de un grupo grande de moluscos, como caracoles, limasas e businos.

## Arbor filojenetica

     └─o **Gastropoda**
       ├─o Patelogastropoda
       └─o Ortogastropoda
         ├─o Coculiniformia
         ├─o Neritaemorfi
         ├─o Vetigastropoda
         └─o Apogastropoda
           ├─o Senogastropoda
           │ ├─o Arcitenioglosa
           │ └─o Sorbeoconca
           │   ├─o Discopoda
           │   └─o Ipsogastropoda
           │     ├─o Ptenoglosa
           │     ├─o Neogastropoda
           │     └─o Litorinimorfa
           └─o Eterobrancia
             ├─o Eterostrofa o Triganglionata
             ├─o Opistobrancia
             │ ├─o Sacoglosa
             │ ├─o Runcinoidea
             │ ├─o Anaspidea
             │ ├─o Notaspidea
             │ ├─o Acoclidioidea
             │ ├─o Sefalaspidea
             │ └─o
             │   ├─o Tecosomata
             │   └─o
             │     ├─o Jimnosomata
             │     │ ├─o Porostomata
             │     │ └─o Labiostomata
             │     └─o Nudibrancia
             │       ├─o Dendronotoidea
             │       ├─o Arminoidea
             │       └─o Eolidoidea
             └─? Pulmonata
               ├─o Basomatofora
               └─o
                 ├─o Sistelomatofora
                 └─o Eupulmonata
                   └─o Stilomatofora
                     ├─o Orturetra
                     └─o Sigmuretra
Arciteta medieval

La **arciteta medieval** es la arciteta comun en la Europa medieval.

## Tipos
### Arciteta relijial
### Arciteta militar
### Arciteta sivil

## Stilos
### Preromanica
### Romanica
### Gotica
Mercato de Traiano

La **Mercato de Traiano** (latina: *Mercatus Traiani*) es corente un compleso grande de ruinas locada en Roma.
Trajano

**Marco Ulpio Nerva Trajano** ia es la imperor roman de 27 janero 98 asta 7 agosto 117. El es frecuente videda como un de la imperores la plu forte de la istoria de la Impero Roman e en se rena, la impero ia estende a sua estende la plu forte e grande.

En 101 e 106 el ia comensa un invade de Dacia en la loca de Romania moderna.
Imperor roman

**Imperor roman** es la terma usada par la istoristes por referi a la governores de la Impero Roman pos la fin de la Republica Roman.
Cnidario

Un **cnidario** es un animal nonvertebrato acual de un filo cual inclui medusas, corales e anemones-de-mar.

## Arbor filojenetica

 └─o Cnidario
   ├─o Siclozon
   └─o
     ├─o Medusozon
     │ ├─? Polipodiozon
     │ ├─o
     │ │ ├─o Cubozon o Cubomeduso
     │ │ ├─o Staurozon
     │ │ └─o **[[Scifozon]]** (Medusas)
     │ │
     │ └─o **[[Idrozon]]**
     │   ├─o Tracilino
     │   ├─o **[[Sifonoforo]]**
     │   ├─o Limnomeduso
     │   ├─o Leptotecato
     │   └─o Antoatecato
     │
     └─o Antozon
       │
       ├─o Alsionario o **[[Octocoralio]]** (Coral mol)
       │ ├─o Elioporaseo
       │ └─o
       │   ├─o Penatulaseo
       │   └─o Alsionaseo
       │     ├─o Alsionaseo (sinifia sever)
       │     └─o Gorgonaseo
       │
       └─o Zoantario o **[[Exacoralio]]** (Coral dur)
         ├─o
         │ ├─o Antipatario
         │ └─o Zoantideo
         └─o
           ├─o Seriantariao
           └─o
             ├─o Coralimorfario
             ├─o Scleractinio
             └─o
               ├─o Pticodactiario o Pticodactido
               └─o Actiniario (Anemones)

## Developa

http://upload.wikimedia.org/wikipedia/commons/thumb/6/61/Schleiden-meduse-2.jpg/250px-Schleiden-meduse-2.jpg

Cnidaria es o om o fema. En la plu casos, la om relasa la spermas a la acua, e la spermas nada en la boca de la fema, do fertili aveni.

Pos fertili e crese prima, un forma de larva, clamada la **planula**, developa de la ova. La planula es poca e covreda con silias.  El abita a un suprafas firma e deveni un polipo.  La polipo es formada como un tas con tentaculos sirca un fora simple e direta a alta, semblante un anemone poca.  Alga spesies ave un tronceta, e alga nada libre.

Cuando la polipo comensa reprodui nonsesal (par botones), el es clamada un polipo sesionida, o un **sifistoma**.  Sifistoma nova pote es produi de la botones o cnideria nonmatur nova, clamada **efira**, es formada.

En la stadio du, la cnideria es clamada un medusa.  Medusas ave un corpo como un parapluve clamada un **campana**.  La tentaculos pende de la borda de la campana.  Multe cnidaria pote developa butones medusal direta de la medusa.

La plu de cnidaria vive per sirca du e un di menses; poca vive plu ca ses menses.
Bivalvo

La bivalvos es un clase de moluscas de mares, rios, e lagos cual ave corpos compresada enclluida par un conca composada de du partes xarnierida. Los no ave un testo e manca alga de la organos comun de otra moluscas, como la radula e la odontofor. Los inclui bivalvos comun, ostras, cardios, mules, petenes, e multe otra familias. La majoria come tra un filtre. La brancias ia evolui a ctenidia, organos spesialida per come e respira. La plu de bivalvos entera se en deponeda, do los es relativa secur de predores. Otras reposa sur la leto de la mar o afisa se a rocas o otra surfases dur. Alga bivalvos, como petenes, pote nada. La vermes de barcones fora se en lenio, arjila, o petra e vive en esta materiales.

La conca de un bivalvo es composada de carbonato de calsio, e es du partes, tipal simil, nomida valvas. Estas es juntada longo un borda par un ligamento flexable cual, tipal con "dentes" intertexeda sur cada valva, composa la xarnier. Esta ordinada permete ce la conca pote es abrida e cluida sin ce la du duis desfisa. La conca es tipal simetre biladal, con la xarnier en la plana sajital. La grandia de concas matur varia de fratas de un milimetre a plu ca un metre en longa, ma la majoria de spesies no esede 10 cm.

## Arbor filojenetica

         └─o **Bivalvia** o Pelesipoda
           ├─o Nuculoida (bivalvo nozin)
           ├─o Solemyida (bivalvo tendin)
           └─o Autolamelibranciata
             ├─o Pteriomorfia
             │ ├─o Mitilide (mul)
             │ ├─o Prionodonta (peten)
             │ └─o Eupteriomorfa
             │   ├─o Pterioida ([ostra plumin)
             │   └─o Ostreoida ([ostra)
             └─o
               ├─o Paleoeterodonta
               │ └─o Unionoida (mul de acua dulse)
               └─o Eterodonta 
                 ├─o Anomalodesmata (bivalvo de mar)
                 └─o Veneroida (cardio)
Persegue de paganes en la Impero Roman tarda

La **persegue de paganes en la Impero Roman tarda** ia comensa durante la rena de Constantino la Grande, cuando lo ia comanda la saca e destrui de alga templos. La leges anti-pagan prima de la stato cristian ia comensa con la fio de Constantino, Constantino 2, ci ia es un oposor forte de paganisme; el ia comanda la clui de tota templos pagan, la proibi de sacrifias pagan con la puni de mori, e la estrae de la Altar de la Vinse de la Senato. Durante sua rena, cristianes ia comensa ataca la templos antica e la tombas e monumentos pagan. Esta persegue ia es presededa par la persegue nonperiodal de cristianes.

Entre 361 e 375, paganisme ia es partal tolerada. Tre imperores (Gratiano, Valentiniano 2 e Teodosio 1) ia es influeda par la bispo de Milano, Ambrosio. Seguente sua sujesta, la politicas antipaganisme de la stato ia es reinstituida. Como un repentor su la cura de Ambrosio, Teodosio ia es influeda per proclama la "Comandas Teodosian" de 391. Gratiano ance ia sutrae la Altar de Vinse per ves du. La vestales ia es desbandida e la asede a templos pagan ia es proibida.

En sua vive, Constantino ia deveni plu cristian e ia separa de tendes sincretica cual a veses apare ce el ia favore, donce demostrante, seguente sua biografistes, ce "La Dio de la cristianes es vera un dio jelosa ci no tolera otra en ajunta a el. La Eglesa nunca pote reconose ce el es en la mesma nivel ca otra relijios, el ia concista per el mesma un domina pos otra".

An si Constantino ia desira cristiani la stato, lo no ia conveni el car la cristianes ia resta un sinci de la popla en la ueste e un dui en la este.
Provinse Valladolid

La **provinse de Valladolid** es un provinse de Castelia e Leon, en Espania

La site capital es Valladolid.

La cuantia de popla, en la anio 2010, es de 533.640 persones.
Corona de Rea Mary

La **Corona de Rea Mary** ia es la corona de sposa real de Mary of Teck, Rea Consort de Re George V de la Rena Unida. La corona ia es fada per la rituo de corona de George e Mary en 1911.

La corona ia es fada par Garrard & Company e conteni sirca 2,200 diamantes. El ia conteni la diamante Kor-i-Noor e ance Cullinan III e Cullinan IV. En 1914 los ia es reponeda par modeles de cristal. El ia conteni oto arcos media. 

De la mori de Rea Mary en 24 marto, 1953, la corona de sposa real de el continua nonportada.
Lazio

**Lazio** es un rejion en Italia sentral.

## Istoria
La parola "Lazio" veni de la parola latina *[[Latium]]*.

## Economia
Cultiva, artisania, eleva de animales e pexa es la fonte tradisional de revenu. La cultivas xef es vino, fruta, vejetales e olivas.

La developa industrial es limitada a la sude de la site de Roma.
Volksgemeinschaft

**Volksgemeinschaft** (pronunsia deutx: [ˈfɔlksɡəˌmaɪnʃaft]) es un espresa deutx sinifiante "comunia de la popla". Esta espresa ia deveni famosa en la Gera Mundal Prima cuando la deutxes ia asembla per suporta la gera, e ia apela a la idea de uni la popla ultra la divides de clase per ateni un intende nasional.
Blut und Boden

**Blut und Boden** (elefen: Sangue e Solo) refere a un ideolojia cual foca a la etnicia, fundida a du fatores: la linia de sangue (de un popla) e la teritorio. Lo selebra la relata de un popla con la tera cual lo ocupa e cultiva, e pone un valua grande a la virtuas de la vive campanial.

La prinsipe no ia sola demanda "reveni a la tera" e la readota de "valuas campanial", lo ia susta ce la tera deutx ia es destinada, cisa mistica, a la sangue deutx.
Sturmabteilung

La **Sturmabteilung** (SA) ia funsiona como la ala paramilitar orijinal de la Partito Nazi
## Lias

 Stormtrooppers:A new history of Hitler's brownshirts ISBN 978-3-641-15535-3
Ministreria de la Reich per Lumina Publica e Propaganda

La **Ministreria de la Reich per Lumina Publica e Propaganda** (deutx: *Reichsministerium für Volksaufklärung und Propaganda, RMVP or Propagandaministerium*) ia es un ajenteria governal creada per enforsa la ideolojia nazi.
Volkssturm

La **Volkssturm** (pronunsia deutx [ˈfɔlks.ʃtʊɐ̯m], "tempesta de la popla") ia es la militia nasional instituida par Deutxland Nazi en la ultima menses de la Gera Mundal Du.
HeLa

**HeLa** es un tipo de selula en un linia de selulas nonmortal usada en rexerca siensal. Lo es la plu vea e la plu comun usada linia de selulas umana. La linia ia es derivada de selulas de canser de la colo de utero. Esta selulas ia es prendeda de la pasiente, Henrietta Lacks, ci ia mori de la canser a 4 otobre 1851. A acel tempo, on no nesesa oteni un permete de la person, cual no ia es un pratica comun. La nom de la linia es de la nom de la pasiente: ***He***nrietta ***La***cks.

La biolojiste de selulas, George Otto Gey, ia estrae la selulas a 8 Febrero 1951, e ia descovre ce la selulas pote es mantenida vivente. Los revela ce los ia es natural "nonmortal", pd los no mori pos un numbero fisada de divides (pd senese selulal). Donce, los pote es usada per multe esperimentes medical - si la selulas ia mori en la rexerca, los pote es desprendeda e la esperimente atentada denova con selulas fresca de la cultur. Esta ia es un vantaje enorme per rexerca medical e biolojial.

La crese stable de HeLa ia capasi ce un rexercor a la hospital de la Universia de Minnesota pote cultiva susedosa la viro de polio, cual alora capasi la developa de un vasina. A 1952, Jonas Salk ia developa la vasina per polio. Per esamina la vasina, la selulas ia comensa es fabrica en masa.
Piano

**Piano** es un strumento musical grande con un caxa de lenio cual enclui un resonador e cordetas de metal cual es colpada par marteles cuando la teclas es depresada.
Gitar

**Gitar** es un strumento musical de cordetas, con trastes, lados curva e ses o des-du cordetas, juada par la ditos o un plectro.
Traste

**Traste** es cada un serie de baras o crestas peti de alga strumentos musical, como la gitar, usada per loca la ditos per produi la notas desirada.
Arno Breker

**Arno Breker** (19 julio 1900 - 13 febrero 1991) ia es un scultor deutx, famosa per se obras en Deutxland Nazi, cual ia es validida per la autorias como la antitese de la arte dejenerada. Un de sua scultas la plu conoseda es *Die Partei*, representante la spirito de la NSDAP cual ia es locada  a lado de la entra de caros de la Canseloreria de la Reich par Albert Speer.
San Marten

**San Marten** Nederlandes (Sint Maarten en nederlandes) es un pais en la Mar Caribe. Lo es un nasion composada en la Rena de Nederland. Con un popla de 40,120 sur un area de 37 km2, e es la 40% sude de la isola de San Marten. La capital de San Marten nederlandes es Philipsburg. Ante 10 otobre 2010, Lo ia es conoseda como la Teritorio Isola de Sint Maarten, e ia es un de sinco teritorios isolas  cual composa la Antiles Nederlandes. Lo ave la GDP per capita 15 en la mundo, plu ca 3 veses la GDP de San Marten Franses.

La 60% norde de San Marten es un Coletiva Ultramaral de Frans (Saint-Martin). Lo ave un popla de 36,824 sur un area de 87km2. Ante 2007, lo ia es un parte de la rejion e departe Guadelupe. San Martin Franses es separada de la isola de Anguila par la Canal de Anguila. La capitol es Marigot.
Gregorio Hernández de Velasco

**Gregorio Hernández de Velasco** (Toledo, 1525? – 1577 o 1586) ia es un umaniste, poesiste e teolojiste espaniol, e un traduor de la *Eneida* de Vergilio.

## Lia esterna
* La Eneida traduida par Gregorio Hernández de Velasco
Chrétien de Troyes

**Chrétien de Troyes** ia es un scrivor franses de la Eda medieval.

## Biografia
On no conose multe sur sua vive. On crede ce el ia nase en Troyes e ia studia linguas clasica.

Sua inspiras es la tradision celta e la lejendas bresonica (*matière de Bretagne* en franses, "materia de Bres" en Lingua Franca Nova).
Guillaume de Machaut

**Guillaume de Machaut** (c. 1300 – april 1377) ia es un poesiste e composor medieval franses. El es un de la prima composores de ci on ave informa biografial disponable.
Gauta

La **gautas** ia es un tribu germanica norde ci ia abita en Sveria sude do *Götaland* ("tera de la gautas") es oji. La nom de la gautas apare ance en la provinses svensce de Västergötland e Östergötland, la teras ueste e este de la gotas, e en multe otra toponimes.
Visigoto

La **visigotos** ia es la ramo ueste de la tribus de poplas germanica conoseda como gotos. Esta tribus ia estende tra la Impero Roman en la Anticia tarda, o lo ce es conoseda como periodo de migra. La visigotos ia invade Italia su Alarico 1 e ia saca Roma en 410. A pos, los ia comensa coloni Galia sude e a fini, Espania e Portugal, do los ia fundi la rena visigoto e ia manteni sua presentia entre la sentenio 5 e 8.
Ricia

**Ricia** sinifia un cuantia grande de articles ce ave valua economial, o la state en ce un ave esta articles, e inclui moneta, imobila, e propria personal. En multe paises, ricia es mesurada ance par asesa a servis como fasilias de sania e medica, o poseses como coliedas o bestas.
Anabatisme

**Anabatisme** (elinica antica: *ανα* duple + *βαπτιζω* batiza) es un ramo de cristianisme protestante de la Reforma Radical de la sentenio 16 en Europa Sua desendentes direta es la amixes, huteritas e menonitas.
Dialeto

Un **dialeto** es un varia de un lingua. On usa comun la terma "dialeto" per sinifia alga varia diferente cual es parlada en alga contias (**jeoleto**). En linguistica antropolojial on dise ce un dialeto es un varia spesifada de un lingua como usada par un comunia. De esta perspetiva, no person parla un lingua, ma cadun parla un dialeto de la mesma.
 
A la otra lado, la usas de la terma "dialeto" ia es ja multe controversa. Per esemplo, on ia reserva la terma "dialeto" per linguas de poca prestijia con intendes political o cultural. An tal, on suposa ce dise "dialeto" es noncoreta cuando on refere a linguas vera, cual par razonas sosial o istorial on ia diminui como "inferior" a la propre, como en la usa de America latina en relata a la linguas Amerindian.

On no usa la consetas "lingua" e "dialeto" en la ambiente siensal e teorial de linguistica per fa un distingui ojetal, car la distingui entre la du consetas depende de un politica considerada, fada par la parlores de la dialetos diferente en alga contestos istorial.
Loeb Classical Library

La *Loeb Classical Library* (**Biblioteca Clasica Loeb** en Lingua Franca Nova) es un serie de libros, publicada per la *Harvard University Press*, cual presenta obras importante de la leteratur elinica antica e roman, de un forma cual fa la testo plu fasil a comprende per la plu cuantia de lejores. Lo presenta la testo orijinal a sinistra e la tradui a destra.

## Lias esterna
* The Loeb Classical Library Paje ofisial
Sueba

La **suebas** ia es un popla germanica ci ia es notada par Cesar en sua lutas en Galia en 58 aec.

Los ia profita de la jela de la rio Reno, 31 desembre 406, e con la alanas, ia traversa la fronteras de la Impero Roman. Pos alga tempo en Galia, la suebas ia ariva a *Gallaecia* (oji, Galisia) en la anio 409. Sua governa ia es un monarcia, cual ia estende asta 585, cuando la re Andea ia es vinseda par la re visigota Leovigildo.
Catalogo de la barcos

La **catalogo de la barcos** es un parte de la canto 2 de la Iliada par Homero. Lo es composada de una lista de la barcos de la alia de la aceanes cual ia composa la mision militar contra Troia.
Istoria de la Gera de Peloponeso

La **Istoria de la Gera de Peloponeso** (elinica *Ιστορία του Πελοποννησιακού Πολέμου*) es un rejistra istorial cual nara la Gera de Peloponeso (431–404 aec) entre la Alia Peloponesan (gidada par Sparta) e la Alia Delian (gidada par Atina). Lo ia es scriveda par Tucidide, un istoriste atinan ci ia servi como jeneral atinan en la gera. Sua nara de la disputa es regardada como un clasica e videda como un de la obras erudita prima de istoria.
Vicidatos

**Vicidatos** es un banco de datos libre enlinia con la intende de permete la edita par cualcun. Lo es poseseda par Wikimedia Foundation.
2003 CP20

2003 CP20 es un asteroide ce ia es descovreda par la Lincoln Near-Earth Asteroid Research Project (Lincoln Projeta per Rexerca a Asteroides Prosima a Tera) 11 febrero 2003, en New Mexico. El ia es la prima asteroide descovreda ce ave un orbita ce resta entre la orbita de la Tera. El ave un orbita de 233 dias, e vade prosima a Venus. Asteroides con un orbita como el ave la nom Aten Asteroides, e 2003 CP20 es un de la plu grande Aten asteroides.
*Masa: 1.0×1012 kg
*Gravita: 0.0003 m/s²
*Rapidia de evita: 0.5 m/s

## Lias esterna
*Orbita
Telescopio Hubble

La **Telescopio Spasial Hubble** es un projeta internasional de colabora entre NASA e la Ajenteria Spasial European (ESA), en orbita de 1990.

En 2008 Hubble ia catura imajes de la restas de un supranova (SN 1008) ce ia esplode en la Via Letin alga 8,000 anios ante, e oservada en 1006 cuando la lus ia veni a la tera.
Sirurjia

**Sirurjia** (de elinica *χείρ* "mano" e *ἔργον* "labora", de do *χειρουργεία* "labora par mano") es la pratica de manipula mecanica de strutures anatomica con ojeto medical.
Analise de parla

La **analise de parla** es un terma jeneral per modos diversa de analise la usa de linguas parlada, scriveda o siniada.

## Lias esterna
* Analise de parla par Z. Harris
Impero Roman Santa

La **Impero Roman Santa** ia es un compleso multietnical de teritorios en Europa sentral cual ia developa en la eda medieval temprana e ia continua asta sua disolve en 1806.

A 25 desembre 800, la Pape Leo 3 ia coroni la re franco Carlo la grande como imperor, revivente la titulo en Europa ueste, a plu ca tre sentenios pos la cade de la Impero Roman Ueste.
Simboli de Leibniz

En calculo, la **simboli de Leibniz** usa la simboles dx e dy per representa aumentas infinita peti de x e y, en ordina, como Δx e Δy representa aumentas finita de x e y, en ordina.
Boca

En anatomia de animales, la **boca** es la abrida tra cual multe animales prende comedas e produi sonas. Lo es ance la caveta a la comensa de la sistem de dijesta, pos la labios e ante la farinje e conteninte, en la vertebratos plu alta, la lingua e la dentes. Alga animales, incluinte vertebratos, ave un sistem de dijesta, con la boca a un fini e un ano a la otra. Cual fini formi prima en ontojenia es un marca usada per clasi animales entre protostomas e deuterostomas.

En anatomia umana, la boca es la parte prima de la sistem de dijesta cual reseta comedas e produis saliva. La mucosa bocal es la membrana cual fore la interna de la boca. En ajunta a sua rol xef, en umanas la boca ave ance un rol sinifiante en comunica. An si la aspetas prima de la vose es produida en la garga, la lingua, labios, e mandibula es ance nesesada per produi la estende de sonas incluida en la linguas umana.

La boca es composada de du rejiones, la vestibula e la caveta propre. La boca, normal moiada, es foreda con un membrana mucosa, e conteni la dentes. La labios marca la traversa de la membrana mucosa a la pel, cual covre la plu de la corpo.
Farinje

La **farinje** es la parte de la garga pos la boca e la caveta nasal, e supra la esofago e la tracea (la tubos desendente a la stomaco e la pulmones). Lo es trovada en vertebratos e nonvertebratos, an si sua strutur varia entre spesies. La farinje transporta comeda a la esofago e aira a la larinje. La ala de cartilaje nomida la epiglote impedi ce comeda entra a la larinje.
Biolojia estrateral

La **biolojia estrateral** trata la studia de formas posible de vive estra nos planeta.
 
Aora nos conose sola un planeta con vive: La tera. Ma razonas esiste per la suposa ce la vive pote esiste ance sur otra planetas. Entre nos sistem solal la siensistes espeta sola formas de vive primitiva, xef sur la planetas Marte e Venus e sur la lunas grande de la planetas Jupiter e Saturno. 
Ma en nos galasia on ave sirca 300 mil milion stelas. Multe de los ave probable planetas. On espeta ala ance formas de vive developada plu alta e ance sivilias estrateral. La projeta de xerca per intelijentia estrateral (SETI) ave la gol de proba esta suposa.
Esofago

La **esofago** (de la elinica *οἰσοφάγος*) es un parte de la sistem de dijeri ce es formada de un tubo musculal de 25 cm, cual comunica la farinje con la stomaco.
Spleno

La **spleno** es un organa de la sistem limfal. El es locada en la cuatri sinistra e a supra de la adomen. La spleno sutrae selulas roja vea e resicli la fero. Plu, el teni un reserva de los per proteje la animal o umana contra xoca emorajial. E el sintese anticorpos e sutrae baterias e selulas de sangue ce ia es stratida con anticorpos.
Apside

Un **apside** es un alcova grande semisirculo o poligon en un eglesa, con arcos o cupola, tipal a la fini este e conteninte la altar.

## Etimolojia
La linguas sur cual lingua franca nova es basada es espaniol, portuges, catalan, franses e italian. En tota esta linguas, la parola "apside" veni de la latin (absis, absidis), cual veni de la elinica (ἀψίς apsis, apsidos), en cual la sinifia es arco o volta.
Trictrac

**Trictrac** (engles *Backgammon*, franses *Tric trac*, turces *Tavla*) es un jua de table poplal e conoseda en la eda antica.

Un table de Trictrac moderna ave 24 campos triangulo sur cual la juores pote pone un o plu pesos de la mesma color. On ave du juores e cada juor ave 15 pesos: un ave pesos negra e la otra ave pesos blanca. En la comensa de la jua, la pesos es locada sur campos serta. La juores move alterna sua pesos, usante du dados per indica la cuantia de moves. Los move sua pesos en dirijes oposada, e atenta ataca la otra par forsa el a sutrae sua pesos.

La jua pare es un jua de acaso pur par causa de la usa de dados, ma la combina de dados acaso, e la consideras stratejial deside la resulta de la jua.
Sistem limfal

La **sistem limfal** es un parte de la sistem vascular el un parte importante de la sistem de imunia, composada de un rede de dutos cual porta un licuida nomida limfa (de latina, lympha, cual sinifia "acua") en la dirije de la cor, cual inclui multe nodos limfal e otra organos limfal. La sistem limfal ia es prima descriveda en la sentenio 17, separada par Olaus Rudbeck e Thomas Bartholin. No como la sistem de sirculi, la sistem limfal no es un sistem cluida. La sistem de sircula umana trata sirca 20 litres de sangue per dia tra filtri capilar, cual estrae plasma sin estrae la selulas sangual. Sirca 17 litres de la plasma filtrida es reasorbada direta a la dutos sangual, e la tre litres resta interstisial. Un de la funsiones major de la sistem limfal es la furni un via de reenvia aidante a la sangua per esta tre litres.

La otra funsion major es la defende en la sistem de imunia. Limfa es multe simil a plasma sangual e conteni limfosites. Lo conteni ance dejetadas selulal, baterias, e protenas. Organos asosiada composada de teseda limfal es locas de produi de limfosites. La spleno e la timo es ance organos limfal de la sistem de imunia. La tonsiles es organos limfal asosiada con la sistem de dijesta. Tesedas limfal conteni ance tota strutures cual produi e sircula limfosites, cual inclui la medula de osos e la texedas limfal de la sistem de dijesta.

Sangue no contata direta la selulas e texedas funsional en la corpo (estra en la caso de un feri cual causa la rompe de un o plu dutos de sangue), ma composantes de la sangue sorti prima la dutos microvascular (capilares, arterietas, e venetas) e deveni la licuida interstisial cual contata la selulas de la dutos microvascular de la corpo. Limfa es la licuida cual es formida cuando la licuida interstisial entra la dutos limfal inisial de la sistem limfal. La limfa es alora moveda longo la rede limfal par o la contratas propre de la dutos limfal, o par la compresas esterna de la dutos par texedas esterna (pe la contratas de musculos sceletal), o par cores limfal en alga animales. La organiza de la nodos e drena limfal segue la organiza de la corpo en rejiones esterna e interna; donce, la drena limfal de la testo, membros, e la mures de la cavetas corpal segue la via esterna, e la drena limfal de la torax, adomen, e cavetas de la pelvis segue la via interna. Ultima, la dutos limfal descarga en la dutos limfal grande, cual drena en un de la du venos suclaviculal, prosima a sua junta con la venos jugulal interna.
Nodo limfal

Un **nodo limfal** (o glande limfal) es un organo ovin o renin de la sistem limfal, e de la sistem de imunia, presente en la corpo intera. Los es liada par la dutos limfal e es locas major de limfocites B e T, e otra selulas blanca de la sangue. Los es importante per la bon funsiona de la sistem de imunia, atante como filtres per particulas strana e selulas de canser. Nodos limfal no ave un funsiona per desveneni, cual es prima funsionas de la renes e figato.

Un la sistem de limfa, la nodo limfal es un organo limfal suordinada. Lo es encluida en un capsula fibrosa e es composada de un cortex esterna e un medula interna.

Nodos limfal ave ance un sinifia clinical. Los deveni inflamada o grandida en maladias variosa, cual pote inclui infetas trivial de la garga a canseres cual menasa vive. La state de la nodos es multe importante en la gradi de canser, cual deside la trata coreta e determina la prognose. Cuando inflada, inflamada, o grandida, nodos limfal pote es dur, firma, o delicata.
Concepción, Txile

**Concepción** es un site en Biobío region, Txile, en la provinse de Concepción. El es 12 metres supra la nivel de mar, e sua area es de 221.6 cilometres cuadrida. La cuantia de abitores, en la anio 2017, ia es de 223 574 persones.
Santiago, Txile

**Santiago** (*Santiago de Chile*) es la capital de Txile.

Santiago ia ave 6 158 080 abitores en la anio 2014. La area de la site es 641 cilometres cuadrida.

Fundada par la espanioles en 1541.

La rio Mapocho flue tra la site.
Provinse de Concepción, Txile

La **provinse de Concepción** es un provinse de Biobío region, en Txile

La site capital es Concepción.

La cuantia de popla, en la anio 2017, es de 996.658 persones.
Linguas caucasian

La **linguas caucasian** es un grupo grande e variosa de linguas parlada par plu ca des milion persones de la rejion de la Caucasos, entre la Mar Negra e la Mar Caspio. La grupo es un categoria rejional, e no un familia de linguas, e inclui alga linguas no orijinal en la Caucasos, como rusce, elinica, haieren, turcica, iranica. On pote categori la linguas nativa en tre familias vera, con sirca 11.2 milion parlores:

**[[Linguas caucasian sude]]** (acc la familia cartulica), con sirca 5.2 milion parlores, inclui cartuli - la lingua ofisial de Sacartvelo - con cuatro milion parlores, e svan, magrali, e laz.

**[[Linguas caucasian norde-este]]** (acc naco-dagestani o caspian), con sirca 3.8 milion parlores, inclui txetxen con 1.5 milion parlores, avar con un milion parlores, ingux, ingux, e otra linguas plu peti.

**[[Linguas caucasian norde-ueste]]** (acc la familia abgazi-adigabze o pontica), con sirca 2.5 milion parlores,  inclui abazgi (pd abcaz e abaza) e adigabze (pd adige e cabadrin-txerces)

Lo es comun crededa ce tota lingua caucasian ave un cuantia grande de consonantes. Esta es vera per la familiaas norde-este e norde-ueste. Ubic, un lingua estinguida de la familia norde-ueste, ia ave entre 80 e 84 consonantes. Ma Cartuli (de la familia sude) ave 28 consonantes, simil a multe linguas.

La linguas orijinal de la Caucasos ave alga cualias areal, pe la esiste de consonante ejetada e un strutur multe aglutinte, e (estra magrali) un grado de ergativia. Alga linguas cual ia es parlada en la Caucasos per un tempo grande ia es influeda par la linguas caucasian. Per esemplo, oseta (un lingua iranica, desendente de la linguas de la stepe antica) usa consonantes ejetada.
Cri

La **cri** (*Nēhiyaw*) es un popla nativa de America Norde ci abita un area de la Mar Atlantica a la Montanias Rocos, en ambos Canada e la SUA. La parte la plu grande de cri abita a norde e ueste de lago Superior. Los es la grupo plu granda de la Nasiones Prima de Canada, con plu ca 200,000 persones. El parla la lingua cri, un de la linguas algoncian. Sua migra a ueste tra tempo ia es asosiada forte con sua roles como xasores e intercambiores de pelos en America Norde.

## Lias esterna
* Wikimedia Commons – fotos de stradas e canales
Ulysses S. Grant

**Ulysses S. Grant** (27 april 1822 - 23 julio 1885) ia es la presidente des-oto de la Statos Unida de America.
1523

## Avenis
*Junio 6 - Gustav Vasa deveni la re de Sveria, final fundante sua autonomia completa de Danmarc.
## Nases
*Barbara Radziwill, rea de Polsca (mori 1551)
## Moris
*Maio 7 - Franz von Sickingen, cavalero deutx (nase 1481)
Castel Edo

La **castel Edo** es un castel construida en Japan en 1457 par Ota Docan. Lo es locada en Txioda, alora conoseda como Edo, en la distrito Toxima en la provinse Musaxi.
Museo istorial de Sughd

La **Museo istorial de Sughd** es un museo rejional en Khujand, Tadjicistan. Lo ave multa fabricadas re la istoria de la provinse de Sughd.
CasaPound

**CasaPound** es un sentro sosial fundada en Roma en 26 desembre 2003 con la ocupa de un construida en la visineria de Esquilino en Roma. En junio 2008 los ia constitui un "asosia de promove sosial" e ia prene la nom atual *CasaPound Italia - CPI*.
Willem Janszoon

**Willem Janszoon** (c. 1570–1630) ia es un navigor e governor colonial nederlandes. El es la european un conoseda ci ia vide la costa de Australia en sua viaja de 1605-1606.
Teolojia

**Teolojia** es la studia sistemal de un relijio o relijios, per esamina sua credes, rituos, e influes. La parola es ance usada per nomi la profesa cual resulta de esta studia.
Granulomatose de Wegener

**Granulomatose de Wegener** es un forma de vasculite (inflama de vasos de sangue) cual afeta la pulmones, renes, e otra organos. El es perilosa e nesesa imunosupresa per periodos longa. La proportio de survive per sinco anios es 87%, con alga moris cuasada par la tratas venenosa. El es nomida per Dr Friedrich Wegener, ci descrive la maladia en 1936.

Granulomatose de Wegener es un de un grupo plu grande de sindromes vasculitica, tota de cual es resultas de atacas autoimune par anticorpos nonormal (clamada anticorpos sitoplasmal antineurofil) contra vasos de sangue peti e media.
Castel de Windsor

La **Castel de Windsor** (engles: *Windsor Castle*) es la abitada real en Windsor en la contia engles de Berkshire. Lo es conoseda per sua arciteta e la asosia longa con la familia real brites. La castel orijinal ia es construida en la sentenio 11 pos la invade normande de England par William la concistor. De la rena de Henry 8, lo ia es usada par tota la monarcas, e es la palasio ocupada la plu longa en Europa.
Restora (mormonisme)

En la Promove de la Santas de la dias Ultima, la **Restora** ia es un periodo en sua istoria temprana. Alga cosas ia aveni cual on ia comprende como nesesada per reconstitui la eglesia cristian temprana fundida en la Atesta Nova, e per prepara la tera per la veni du de Jesus Cristo.
Leteratur elinica antica

La **leteratur elinica antica** refere a leteratur cual ia es scriveda en la lingua elinica antica de la testos la plu temprana asta la tempo de la Impero Bizantian.
Cascadia

**Cascadia** es un conseta jeografial descrive la area de la Norde-ueste de SUA (Oregon , la stato de Washington , Idaho , e Montana ueste, e peti partes de Alaska , California , Wyoming, e Nevada ) e partes de la provinsia de Colombia Brites e la teritorio de Yukon en Canada , longa de la Cadena Cascades.

La identia comun de Cascadia es clamada "*biorejionalisme*", produida de moves ecologial e ambientisme de la desenio de 1970. 

"O' Cascadia", un imno nasional proposada de Cascadia
Michael Jackson

**Michael Joseph Jackson** (29 agosto 1958 – 25 junio 2009) ia es un musiciste american. La enfante sete de la familia Jackson, el ia apare prima en la mundo de musica profesal a la eda de 11 como un membro de The Jackson 5 en 1969, e ia comensa un carera solo en 1971 cuando el ia es ancora un membro de la grupo.

En la anios seguente, on ia nomi el la Re de Pop.  Se album *Thriller* de 1982 es la disco la plu bon vendeda de tota tempo, e cuatro de se otra albumes solo es ance entre la discos la plu bon vendeda en la mundo: *Off the Wall* (1979), *Bad* (1987), *Dangerous* (1991), and *HIStory* (1995).

Temprana en la desenio 1980, el ia deveni un figur dominante en la musica poplal, e la prima de la divertores african-american ci ia atrae en MTV multe fanes de musica de plu ca un jenero.  La poplalia de se videos musical difundida par MTV ia dona la fama a acel canal musical nova.  Multe persones opina ce la video de *Thriller* ia muta la conseta de la video musical, tan ce lo sesa es un util per promove e deveni un forma de arte en se mesma.

En se presentas sur stadios e se videos, Jackson ia poplali alga tecnicas de dansa fisical complicada, como la dansa robotin e la pasea lunal.  Se sona musical e stilo vosal distinguida ia influe multe artistes de hiphop, de pop, e de ritmo e blus contempora.

Jackson ia dona e jenera miliones de dolares per causas beneficante par se fundada, se discos carital, e se suporta de 39 organizas carital.

Otra partes de se vive personal, como se aspeta cambiante e se condui, ia es controversa e ia dana se imaje publica.  An si on ia alega en 1993 ce el ia maltrata sesal enfantes, on ia clui la investiga criminal par causa de manca de atesta, sin acusa el.  La cantor ia esperia problemes de sania de pos la comensa de la desenio 1990, e reportas desacordante sur la state de se finansia de pos la fini de acel desenio.  Jackson ia sposi a du veses e ia jenita tre enfantes, e esta ia ajunta a la controversia.

El es un de la poca artistes ci on ia indui a du veses en la Museo de Roc e Rola.  La libro de recordos mundal de Guinness nomi el la divertor la plu susedosa de tota tempo.  El ia vende plu ca 750 milion discos tra la mundo.

El ia mori a 25 junio 2009, a la eda de 50, par causa de un para cardial.  El ia anunsia ja un turi per comensa en London a 13 julio 2009.
Furnor de eletrica

Un **furnor de eletrica** es un compania en la industria de enerjia eletrical cual es envolveda en jenera e distribui eletrica per vende en un mercato regulada. La industria de furnores de eletrica es un furnor xef de enerjia en multe paises.
Hercule

**Hercules** ia es un eroe de mitos elinica e roman, con coraje e fortia supraumana, ci ia fa 12 taxes grande e, pos mori, ia deveni un dio.

## Vide ance
* La des-du laboras de Hercule
Arcibispia de Utrecht

La **Arcibispia de Utrecht** (latina: *Archidioecesis Ultraiectensis*) es un arcibispia de la Eglesa Catolica en Nederland.
Catedral de San Patrisio (Armagh)

La **Catedral de San Patrisio** en Armagh es la seja de la Arcibispia de Armagh en la Eglesa de Er. Lo es locada en Armagh, Er Norde. Lo es ance la catedral de la bispia de Armagh.

## Organistes
* 1634 Richard Galway
* 1661 John Hawkshaw
* 1695 Robert Hodge
* 1711 William Toole
* 1722 Samuel Bettridge
* 1752 John Woffington
* 1759 Robert Barnes
* 1776 Langrishe Doyle
* 1782 Richard Langdon
* 1794 John Clarke Whitfield
* 1797 John Jones
* 1816 Frederick Horncastle
* 1823 Robert Turle
* 1872 Thomas Marks
* 1917 G. H. P. Hewson
* 1920 Edred Chaundy
* 1935 Reginald West
* 1951 Frederick Carter
* 1966 Christopher Phelps
* 1968 Martin White
* 2002-2015 Theo Saunders
* 2015–oji Dr Stephen Timpany
Catedral de Clonfert

La **catedral de Clonfert** es un catedral de la Eglesa de Er en Clonfert, en Er. Lo parteni a la provinse eglesal de Dublin.

La parte la plu temprana de la eglesa ia orijina en 1180. Sua arco de porte es la ateni xef de la stilo eres de romanica. Lo es en ses ordinas, e ave un varia grande de motifes, testas de animales, folias, testas umana, etc.
Algoritmo

Un **algoritmo** es un prosede o grupo de regulas cual debe es segueda en un calcula o otra modo de solve un problem, spesial par un computador.
Viktor Txernomirdin

**Viktor Stepanovitx Txernomirdin** (rusce: Виктор Степанович Черномырдин) (9 april 1938 — 3 novembre 2010) ia es un politiciste rusce. El ia es ministro prima de Rusia de 1992 asta 1998. De 2001 asta 2009 el ia es la ambasador de Rusia en Ucraina. Pos acel, el ia es asiniada como un avisor de la presidente de Rusia.

## Sitas
* Nos ia vole como plu bon, ma ia evidenti como sempre. (Хотели как лучше, а получилось как всегда.)
Jean Bayet

**Jean Bayet** ia es un profesor de lingua e leteratur latina en la universia de La Sorbonne. El ia ave un rol xef en la developa de un scola franses de istoria de la relijio roman, multe ativa en la dui du de la sentenio 20.
Statistica

**Statistica** es la siensa o pratica de colie e analise datos numeral en cuantias grande, spesial per dedui proportios en un intera par considera un sample tipal.
Simboles matematical

La **simboles matematical** es la sistem de representa simbolin de ojetos e ideas matematical. Simboles matematical es usada en matematica, fisica, injenia e economia.
Amiria de Cordoba

La **Amiria de Cordoba **(arabi: **إمارة قرطبة**, *Imārat Qurṭuba*) ia es un amiria autonom, con sua capital en Cordoba, cual ia esiste en la Penisola Iberian entre 756 e 929 e ia es governada par la umaianes.
Introdui de cristianisme en Danmarc

La **introdui de cristianisme en Danmarc** ia es un prosede longa cual ia causa la sustitui la cristianisme per la relijio tradisional nordica como la relijio dominante en Danmarc. En la periodo entre 700 e 1300 la pais ia esperia un cambia cultural grande, car la sosia tradisional tribal ia es recambiada par un monarcia sentrida, seguente la model de Europa ueste. Esta periodo inclui la cambia entre la preistoria e la eda medieval dansce e coaveni con la eda vicing. La developa la de eglesa dansce ia es un parte de la istoria de la eglesa en Europa e multe cambias cual aveni en lo ia aveni ance en Danmarc.
Nirvana

**Nirvana** es, en budisme, un state transendente en cual on no ave la sufri, desira, o senti de ego e la person es relasada de la efetos de carma e la sicle de mor e renase. Lo es la gol final de budisme.
Puranas

**Puranas** es un jenero de testos relijios induistes, jainistes e budistes, formida par naras de istoria de la universia de la crea a la destrui, jenealojias de res e eroes, descrives de la cosmolojia induiste, filosofia e jeografia.
Parnasianisme

La **parnasianisme** es un stilo leteratural franses cual ia comensa en la periodo positiviste de la sentenio 19, pos la romanticisme e ante la simbolisme.
Candido

**Candido, o la otimisme** (titulo orijinal en franses *Candide, ou l'Optimisme*) es un satira publicida par la filosofiste Voltaire en 1759. Voltaire ia aseta nunca ce el es la autor de la obra, cual ia es suscriveda con la nom falsa "Sr Ralph".
Leteratur medieval

La **leteratur medieval** es un tema larga, ensircante sensal tota la obras scriveda en Europa e estra durante la Eda medieval (pd, la mil anios de la cade de la Imperio roman ueste asta la comensa de la Renase en la fin de la sentenio 15. La leteratur de esta epoca is es composada de scrivedas relijiosa e nonrelijiosa. Como en la leteratur moderna, lo es un campo de studio compleso e rica, con obras completa santa e profana, tocante tota la puntos entre la du.

## Anonimia
Un cuantia notable de leteratur medieval es anonim. Esta es per la interpreta de la rol de la autor cual ia es difere de interpreta romanticiste de la parola como nos usa oji. La autores medieval ia respeta frecuente la scrivores clasica e la Padres de la Eglesa e ia tende a renara storias cual ia oia en loca de inventa istorias nova. E an cuando los lo fa, los frecuente ia dise cual ia es pasante istorias de otra autores. De esta punto de vista, la nomes de autores individual ia pare min importante, e donce multa obras importante ia es nunca atribuida a alga persona spesifica.

## Linguas
### Linguas erudita
La latina, lingua de la Eglesa catolica cual ia domina Europa ueste e sentral e represente la sola fonte de instrui, es un lingua estendeda tra la scrivedas medieval, an en la locas cual no ia es romanida. Par contrasta, en Europa este, la influi de la Impero bizantian e de la Eglesa ortodoxa ia fa de la elinica e de la slavonica vea de eglesa la linguas dominante.

### Linguas demotica
La popla ia continua usa sua linguas demotica propre, cual ia evolui. Los se trova en un numero de obras multe grande, como la Canta de Roland (franses antica), Beowulf (engles antica), la Canta de la Nubelungen (alta aleman media) o la Digenis Akritas (elinica medieval). An cuando esta epopeias ia es jeneral considerada como obras de un sola autor (jeneral nonconoseda), los ia es basada en resitas de tradisiones oral plu antica, como pote es per esemplo la epopeias elinica anticin de la Sicle Troian. Asi, la tradisiones celta ia survive en la Mabinogion e la Sicle de Artur.

## Obras
### Obras relijiosa
La obras telolojial represneta la majoria de la testos cual on pote trova en la bibliotecas medieval.

### Obras nonrelijiosa
### Alegoria
Istoria de la cristianisme en la eda medieval

La **istoria de la cristianisme en la Eda medieval** es la istoria de la cristianisme entre la cade de Roma (476) e la Reformi protestantiste en la sentenio 16, cual ia marca la comensa de la cristianisme moderna. Esta es la periodo conoseda en la istoria european como la Eda medieval.

Entre la bispias, sinco ia ave esele spesial: Roma, Constantinopoli, Ieruxalim, Antiocia e Alexandria, jeneral refereda como la Pentarcia. La prestijia de la plu de esta sejas ia depende de sua fundores apostolal o en la caso de Constantinopoli, cual ia es la seja nova (Roma Nova) de la Impero Roman (Bizantian). Esta bispos ia considera se la seguores spirital de la apostoles. En ajunta, tota la sinco sites ia es sentro temprana de cristianisme.
Crise de la fini de la eda medieval

La **crise de la fini de la eda medieval** refere a un serie de avenis en la sentenios 14 e 15 cual ia fini sentenios de ricia e crese. Tre crises xef ia gida cambias estrema en tota areas de sosia: colasa demografial, nonstablias political e cambiones relijial.

Un series de famiones e pestas, comensante con la Famion Grande de 1315-17 e spesial la Mori Negra de 1347-1351, ia redui la cuantia de abitores cisa par dui o plu cuando la periodo calda medieval ia fini e la prima sentenio de la eda glasial peti ia comensa. Lo ia debe pasa 150 anios per regania la niveles de cuantia de abitores european de 1300.

Revoltas popular en Europa medieval tarda e geras interna entre nobiles a en paises como la Geras de la Rosas ia es comun (con Frans lutante interna a nove veses) e on ia ave lutas internasional entre res como Frans e England en la Gera de Sento Anios. La Impero Roman Santa ia es en declina; en la tempo seguente de la Interena (1247–1273), la impero ia perde coere e political la varia dinastias separada de la statos deutx diferente ia deveni plu importante ca sur impero comun.
Contia de Aragon

La **Contia de Aragon** ia es un stato ce ia nase en la penisola Iberian posla concista de la muslimes en 711. Ata la sentenio 9 no ave novas sur la contia.

En esta sentenio ia es conte Aznar. Pos el, ia veni Galindo Aznares.

## Vide ance
* Rena de Aragon
H. G. Wells

**Herbert George Wells** ia nase en Bromley (aora parte de London) en 1866 e ia mori en London en 1946. El ia es un scrivor e un sosialiste en la Asosia de Fabianes. El ia es ance conoseda per sua combates political con George Bernard Shaw.

Libros famosa:

*1895 - La macina de tempo
*1896 - La isola de dotor Moreau
*1897 - La om nonvidable
*1898 - La gera de la mundos
*1900 - La ama e senior Lewisham
*1901 - La omes prima en la Luna
*1910 - La istoria de senior Polly
*1923 - Omes como dios
Hans Christian Andersen

**Hans Christian Andersen** (1805–1875): un autor e poesior dansce, la plu bon conoseda per sua naras de fes, tal como La rea de la neva, La fe peti de mar, La vestes nova de la re, e La pateta fea.
Tantra

**Tantra** (sanscrito : तन्त्र : texe, prinsipe, sistem, o crede) en scolas esoterica (secreta) de la induisme e la budisme ofre sua scrives (nomida tantras) sur praticas spiritual e ritual per la libre de la ilumina e la renase.

## Vide ance
* Txacra
Amikumu

**Amikumu** es un ap per telefones astuta (Android e iOS) cual on pote usa per trova persones prosima ci parla o aprende la mesma lingua como la usor.

## Arciteta
La ap per Android es scriveda en Java e Kotlin, la ap per iOS en Swift, e la servador en Ruby on Rails.

## Lia esterna
* Pajeria ofisial de Amikumu (elefen)
Huldrych Zwingli

**Huldrych (o Ulrich) Zwingli ** (1 janero 1484 – 11 otobre 1531) ia es un gidor de la Reforma en Suiz.

El ia nase en un tempo de patriotisme emerjinte. El ia studia a la Universia de Wien e la Universia de Basel.

La sentro de sua teolojia es la Biblia.
Fenisia

**Fenisia** (*𐤊‏𐤍‏𐤏‏𐤍‏*) es la nom de un teritorio antica de Asia sude-ueste, cuna de la sivilia fenisia-punica, cual ia estende a tota partes de la Levante, en la costa este de la Mar Mediteraneo.